CELEX: 62013CN0110
Language: et
Date: 2013-03-07 00:00:00
Title: Kohtuasi C-110/13: Eelotsusetaotlus, mille on esitanud Bundesfinanzhof (Saksamaa) 7. märtsil 2013 — HaTeFo GmbH versus Finanzamt Haldensleben

25.5.2013   
            
            
               ET
            
            
               Euroopa Liidu Teataja
            
            
               C 147/12
            
         Eelotsusetaotlus, mille on esitanud Bundesfinanzhof (Saksamaa) 7. märtsil 2013 — HaTeFo GmbH versus Finanzamt Haldensleben
   (Kohtuasi C-110/13)
   2013/C 147/21
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Kaebaja ja kassatsioonkaebuse esitaja: HaTeFo GmbH
   
      Vastustaja ja vastustaja kassatsioonimenetluses: Finanzamt Haldensleben
   
      Eelotsuse küsimused
   
   
               1.
            
            
               
                           a)
                        
                        
                           Millistele nõuetele peab vastama ühine tegutsemine komisjoni 6. mai 2003. aasta soovituse 2003/361/EÜ mikroettevõtjate ning väikeste ja keskmise suurusega ettevõtjate määratlemise kohta (1) (edaspidi „VKE soovitus”) lisa artikli 3 lõike 3 punkti 4 tähenduses: kas sellisel juhul on piisav juba igasugune ettevõtlusega seotud ühine tegutsemine mõlemas ettevõtjas osalevate füüsiliste isikute vahel, mis toimub ilma vaidlusteta või vastupidiste huvide ilmsikstulekuta, või peab olema näha, et nende isikute tegevus on kooskõlastatud?
                        
                     
                           b)
                        
                        
                           Juhul kui on vajalik kooskõlastatud tegevus: kas seda saab järeldada juba üksnes tegeliku koostöö alusel?
                        
                     
         
               2.
            
            
               Kas juhul, kui ei ole kohustust koostada konsolideeritud aastaaruannet, peab küsimuse puhul, kas ettevõtja on teise ettevõtjaga seotud ühe isiku või ühiselt tegutseva füüsiliste isikute rühma kaudu, lisaks VKE soovituse lisa artikli 3 lõike 3 punktis 1 nimetatud „suhete” formaalsele kontrollile veel hindama kogu majanduslikku olukorda, mille puhul tuleb analüüsida asjaomaste ettevõtjate puhul selliseid aspekte nagu omandisuhted — eriti osade omaniku kuulumist kindlasse perekonda —, osaluste jaotust ja majanduslikku integratsiooni ning eelkõige tegevjuhtide isikute identsust?
            
         
               3.
            
            
               Juhul, kui formaalsest kontrollist kaugemalemineva koguhinnangu andmine majanduslikule olukorrale on võimalik ka kehtiva VKE soovituse puhul: kas selle tingimuseks on kavatsus või vähemalt kahtlus, et soovitakse hoida kõrvale VKE määratluse kohaldamisest?
            
         
      (1)  ELT L 124, lk 36.